recursal/SuperWikiNEXT-32B huggingface dataset:
**Clemenceau-juttu** (ital. *Il processo Clémenceau*, alaotsikoltaan *Syytetyn muistiinpanoja*) on vuonna 1917 valmistunut italialainen mykkäelokuva. Alexandre Dumas nuoremman romaaniin perustuvan draaman on ohjannut Alfredo De Antoni. Sen pääosia esittävät elokuvadiiva Francesca Bertini ja Gustavo Serena.

Juoni
-----

Vaimonsa murhasta syytetty Pierre Clémenceau kirjoittaa vankilassa muistelmiaan. Hän kertoo rakastumisestaan kreivitär Iza Dubronowskaan, joka tätinsä vaikutuksesta unelmoi ylellisestä elämästä ja rikkauksista. Täti vie Izan Puolaan, jossa tämä rakastuu nuoreen ruhtinas Sergeihin. Ruhtinas karkotetaan Kaukasiaan ja Iza joutuu tätinsä kanssa maaseudun köyhyyteen. Sillä välin Pierrestä on tullut kuuluisa kuvanveistäjä ja hän kutsuu Izan Pariisiin, jossa he menevät naimisiin. Pian sinne saapuu myös Sergei, ja Izasta tulee hänen rakastajatterensa. Vietettyään viimeisen yön vaimonsa kanssa Pierre surmaa hänet.

Näyttelijät
-----------

|  |  |  |
| --- | --- | --- |
|  Francesca Bertini  | … |  Iza Dobronowska
  |
|  Gustavo Serena  | … |  Pierre Clémenceau
  |
|  Alfredo De Antoni  | … |  Costantino Ritz
  |
|  Lido Manetti  | … |  ruhtinas Sergei Stolikin
  |
|  Nella Montagna  | … |  kreivitär Matilde
  |
|  Vittorio De Sica  | … |  
  |
|  Antonio Cruicci  | … |  
  |

Tuotanto ja vastaanotto
-----------------------

Roomalaisen Caesar Film tuottama *Clemenceau-juttu* jakautui alun perin kahteen erilliseen jaksoon, "Iza lapsena" ja "Iza naisena". Sensuuri poisti elokuvan lopusta kohdan, jossa Pierre iskee vaimoaan tikarilla. Vittorio De Sica nähdään ensimmäisessä elokuvaroolissaan nuorena kuvanveistäjänä.

Francesca Bertini oli *Clemenceau-jutun* aikaan uransa huipulla. Elokuvan ensi-ilta keräsi niin paljon halukkaita katsojia, että paikalla tarvittiin poliisin osanottoa. Aikalaiskriitikot kiittivät elokuvan näyttämöllepanoa ja kuvausta, mutta kiinnittivät huomiota Bertinin maneereihin. Nykykatsojalle *Clemenceau-juttu* näyttäytyy pitkänä, raskaana ja vaikeasti tulkittavana. Suomessa sitä esitettiin keväällä 1919.

Restaurointi
------------

Valencian ja Zaragozan elokuva-arkistoissa säilynyt *Clemenceau-juttu* on restauroitu Bolognan elokuva-arkistossa vuonna 1993. Alkuperäisestä 2433 metrin pituudesta on jäljellä 2150 metriä. Elokuva on nähtävissä Bolognan arkiston sivustolla.

Lähteet
-------

1. 1 2 3 4 5  Martinelli, Vittorio: *Il cinema muto Italiano 1917*, s. 236–238. Bianco e Nero, numero speciale. Torino: Nuova ERI – Edizioni RAI, 1991. ISBN 88-397-06771-1. Teoksen verkkoversio.
2. 1 2 3  Cinestore *cinestore.cinetecadibologna.it*. Viitattu 1.8.2017.
3. ↑  Dalle Vacche, Angela: *Diva: Defiance and Passion in Early Italian Cinema*, s. 168–170. Austin: University of Texas Press, 2008. ISBN 978-0-292-71661-2.
4. ↑  Olympia ja Scala -teatterien mainokset.  *Helsingin Sanomat*, 9.3.1919, s. 4. Artikkelin verkkoversio.
5. ↑  Elokuvan alkutekstit.

Aiheesta muualla
----------------

* *Clemenceau-juttu* Internet Movie Databasessa. (englanniksi)
**Terminologinen epätäsmällisyys** (englannista *terminological inexactitude*) on ilmaus, jota brittiläinen poliitikko Winston Churchill käytti vuonna 1906. Sitä käytetään kiertoilmauksena tai perifraasina, mutta se voidaan ymmärtää myös valheeksi tai tosiasiallisesti epätarkaksi lausunnoksi.

Churchill käytti ilmaisua ensimmäisen kerran vuoden 1906 vaalien jälkeen. Puhuessaan parlamentin alahuoneessa 22. helmikuuta 1906 siirtomaaministeriön alivaltiosihteerinä hänellä oli tilaisuus toistaa se, mitä hän oli sanonut kampanjan aikana. Kun Churchilliltä kysyttiin, hyväksyykö hallitus kiinalaisten työläisten orjuuden Transvaalissa, hän vastasi:

> »Transvaal-asetuksen ehtoja – – Hänen Majesteettinsa hallituksen mielestä ei voida luokitella orjuudeksi; ainakaan tätä sanaa sen täydellisessä merkityksessä ei voida soveltaa ilman terminologisen epätäsmällisyyden riskiä.»   
> (Winston Churchill)
> 
> 

> »The conditions of the Transvaal ordinance ... cannot in the opinion of His Majesty's Government be classified as slavery; at least, that word in its full sense could not be applied without a risk of terminological inexactitude.»   
> (Winston Churchill)
> 
> 

Sitä on käytetty kiertoilmauksena valehtelusta alahuoneessa, koska toisen jäsenen syyttämistä valehtelusta pidettäisiin epäparlamentaarisena kielenä.

Termiä käytti vuonna 2018 konservatiivipuolueen kansanedustaja Jacob Rees-Mogg vastatessaan opposition johtajan Jeremy Corbynin syytökseen siitä, että Rees-Moggin yhtiö olisi siirtänyt hedgerahaston euroalueelle, vaikka hän kannatti brexitiä. Rees-Moggin mukaan Corbynin syytös sisälsi terminologista epätäsmällisyyttä.

Lähteet
-------

1. ↑  Mitchell, Gay: Euroopan parlamentti, Puheenvuorot (sitaatti: "Winston Churchill puhui terminologisista epätäsmällisyyksistä.")  20.2.2008. Strasbourg:  Euroopan unionin elinten käännöskeskus.  Arkistoitu 12.11.2021. Viitattu 12.11.2021.
2. ↑  Mitchell, Gay: European Parliament, Debates (sitaatti: "Winston Churchill used the phrase ‘terminological inexactitudes’.") *europarl.europa.eu*.  20.2.2008. Strasbourg:  Translation Centre for the Bodies of the European Union.  Arkistoitu 12.11.2021. Viitattu 12.11.2021. (englanniksi)
3. 1 2 3  Safire, William: *Safire's Political Dictionary (5th ed.)*, s. 474. Oxford: Oxford University Press, 2008. ISBN 9780195340617. (englanniksi)
4. 1 2  *The Outlook*. "The Outlook" Publishing Company, 1906. Teoksen verkkoversio (viitattu 18.10.2021). (englanniksi)
5. ↑  Allegretti, Aubrey: Jacob Rees-Mogg accuses Jeremy Corbyn of 'terminological inexactitude' for Brexit jibe *Sky News*.  2018.  Arkistoitu 3.1.2020. Viitattu 18.10.2021. (englanniksi)
6. ↑  Jacob Rees-Mogg: Terminological inexactitude over Brexit  6.7.2017. BBC News. Viitattu 18.10.2021. (englanniksi)
7. ↑  Smith, Mikey: Jacob Rees-Mogg accused Jeremy Corbyn of 'peddling false news' *Mirror*.  27.6.2018. Reach plc. Viitattu 18.10.2021. (englanniksi)
**Rollo Howard Beck** (1870–1950) oli yhdysvaltalainen ornitologi, joka keräsi näytteitä luonnontieteellisille museoille. Hän aloitti keräämällä Kalifornian lintuja, ja vuonna 1897 hän pääsi ensimmäistä kertaa mukaan tutkimusretkelle Galápagossaarille, minne hän teki 1900-luvun alussa kolme muuta matkaa. Näiden jälkeen hän sai rahoitusta vain lyhyemmille matkoille, jotka suuntautuivat Meksikoon, Costa Ricaan ja Alaskaan. Vuosina 1912–1929 oli jälleen Etelä-Amerikan ja Tyynenmeren saarien vuoro. Uransa viimeisten 20 vuoden aikana 1929–1950 Beck asui Kaliforniassa maatilallaan, mutta keräili ja nylki edelleen paikallisia lintuja. Hän oli erityisen kiinnostunut kurppeloista.

Beckillä ei ollut muodollista koulutusta, mutta hän keräsi uskomattomia määriä näytteitä. Beckin retkikunta keräsi Galápagossaarilta vuosina 1901 ja 1905 yli 76 000 näytteen kokoelman.

Lähteet
-------

1. 1 2  Frank A. Pitelka: Rollo Beck-Old-school collector, member of an endangered species *American Birds*.  1986. Viitattu 8.2.2019.
2. ↑  Permanent Settlement 2/3: Early Colonisation *Discovering Galapagos*.  2018. Galapagos Conservation Trust. Viitattu 11.10.2018. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* Te Papa (New Zealand)

 |
|  |
| Muut | 
* SNAC

 |

 |
M240
**FN MAG** (lyhenne sanoista *Mitrailleuse d'Appui Général*, eli yleiskonekivääri) on belgialaisen FN Herstalin suunnittelema ja valmistama kevyt konekivääri. 1950-luvun lopulla suunniteltu ase on nykyään eräs maailman eniten käytettyjä kevyitä konekivääreitä. 

Ampuja voi valita kahdesta eri tulinopeudesta tilanteeseen sopivimman: joko 650-750 tai 950-1000 laukausta minuutissa. MAG painaa versiosta riippuen 11-13 kg. Kaliiperi on 7,62 mm NATO (7,62x51 mm). Aseen piippu voidaan ylikuumenemisen ehkäisemiseksi vaihtaa muutamassa sekunnissa uuteen.

MAG on käytössä muun muassa Belgian, USA:n (*M240*), Ison-Britannian (*L7* ja *L8*) ja Ruotsin (*Ksp M/58B*) armeijoissa.

MAG on käytössä myös Suomen puolustusvoimien Hollannista ostamissa Leopard 2A6 -taistelupanssarivaunuissa.

Teknisiä tietoja
----------------

* Kaliiperi: 7,62x51 mm NATO
* Paino: 11 - 13 kg
* Pituus: 1260 mm
* Piipun pituus: 545 mm
* Tulinopeus: valinnanvarainen, 650-750 tai 950-1000 laukausta minuutissa

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **FN MAG**.
* FN Herstal (Arkistoitu – Internet Archive)
* Modern firearms
**Clemens Wilmenrod** (oik. **Karl Clemens Hahn**, 24. heinäkuuta 1906 – 12. huhtikuuta 1967) oli saksalainen tv-kokki. Hänen pseudonyyminsä juontui hänen kotikunnastaan Willmenrodista, Westerwaldissa. Clemens Wilmenrodin uskotaan keksineen Toast Hawaii -leivän täytettynä mansikalla, popularisoineen jouluna syötävän rumtopf-jälkiruuan Etelä- ja Länsi-Saksassa ja tuoneen kalkkunan joulupöytään.

Wilmenrod näytteli ruokaohjelmassaan *Clemens Wilmenrod bittet zu Tisch* vuodesta 1953 vuoteen 1964 saksalaisella WDR-kanavalla. Ohjelmassa häntä avusti hänen vaimonsa Erika, ja katsojat saivat lähettää ohjelmaan omia luovia reseptejään. Wilmenrod käytti aina ohjelmassa tavaramerkkiään, esiliinaa, jossa oli karikatyyri Mirko Szewcukista. 

Ruokalajit ohjelmassa oli pantu esille vaatimattomuudella, joka oli tyypillistä sodan jälkeen. Wilmenrod ei hävennyt tölkitettyjä vihanneksia, pikakastikkeita tai edes ketsuppia. Vaikkei tätä nykyään voikaan verrata kulinarismiseen taiteeseen, hänen vaikutustaan sodanjälkeisen Saksan sukupolveen ei pidä aliarvioida. Hänen ohjelmansa ja keittokirjansa olivat suuria menestyksiä: esimerkiksi kun hän käytti reseptiä, jossa käytettiin turskaa, turska oli loppuunmyyty parin viikon ajan.

Kun eräs katsoja väitti, ettei Wilmerod ollut keksinyt mansikkatäytettä itse, hän laittoi kokkiveitsen rintaansa vasten ja vannoi tappavansa itsensä, jos joku, joka oli jo ennen maistanut mansikkatäytettä, soittaisi. Wilmenrod teki itsemurhan vuonna 1967 kuultuaan olevansa parantumattomasti sairas.

Aiheesta muualla
----------------

* Fernsehmuseum TV-Koch Clemens Wilmenrod (Arkistoitu – Internet Archive) (saksaksi)
* Biography (saksaksi)
* Article (saksaksi)
* Zur Kult Homepage von Clemens Wilmenrod (Arkistoitu – Internet Archive) (saksaksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Alankomaat

 |
|  |
| Henkilöt | 
* Deutsche Biographie

 |

 |
Termodynamiikassa systeemin **termodynaaminen tila** tarkoittaa sen makroskooppista olotilaa tiettynä ajanhetkenä. Termodynaaminen tila on kuvattavissa täydellisesti sopivalla joukolla tilanmuuttujia tai tilanfunktioita. Kun tällainen joukko suureita on saatu määritettyä, voi loput systeemin termodynaamisista ominaisuuksista määrittää yksikäsitteisesti systeemiä kuvaavista tilanyhtälöistä. 

Termodynaamisesta tilasta puhuttaessa systeemin oletetaan olevan termodynaamisessa tasapainossa, jolloin sen tila ei muutu ajan kuluessa.

Termodynaamisen ja fysikaalisen tilan ero
-----------------------------------------

Termodynaaminen tila on termodynamiikan perustavanlaatuinen käsite. Sen määritelmässä keskeistä on ero vakaana pysyvän makroskooppisen termodynaamisen tilan ja lämpöliikkeen takia jatkuvassa muutoksessa olevan mikroskooppisen fysikaalisen tilan välillä. Tiettyä termodynaamista tilaa vastaa yleensä suuri joukko fysikaalisia tiloja, joissa systeemi voi olla.

Esimerkkinä tästä voidaan käyttää systeemiä, joka koostuu ilmapallon sisään suljetusta kaasusta. Systeemin termodynaamisen tilan määrittävät täydellisesti makroskooppiset suureet, esimerkiksi kaasun tilavuus, paine ja lämpötila. Näiden avulla on myös mahdollista määrittää muut tilansuureet,*selvennä* esimerkiksi systeemin ainemäärä käyttämällä hyväksi ideaalikaasun kaasulakia.

Vaikka ilmapallon tilavuus, paine ja lämpötila pysyisivät samoina, mikrotasolla kaasuatomit liikkuvat kuitenkin systeemin sisällä villisti. Kun kaasuatomit liikkuvat, niiden sijainnit luonnollisesti muuttuvat ja näin ollen systeemin mikrotason fysikaalinen tila muuttuu jatkuvasti. Tästä huolimatta kaikkia näitä *mikrotiloja* vastaa sama *termodynaaminen tila*, jonka määrittävät systeemin tilanmuuttujat eli tilavuus, paine ja lämpötila.

Kirjallisuutta
--------------

* Blundell, Stephen & Blundell, Katherine: *Concepts in Thermal Physics*, Oxford University Press, 2006

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Thermodynamic state  –  1.3.2022 versio
**Kiidjärv** (myös *Padari paisjärv*) on Virossa Põlvamaalla Põlvan kunnassa Kiidjärven kylässä sijaitseva luonnollinen järvi.

Maantietoa
----------

Järven pinta-ala on 13 hehtaaria ja se on 750 metriä pitkä ja 300 metriä leveä. Järveen ei ole johdettu tulo-ojia, mutta siinä on pohjassa lähteitä. Vesi onkin kirkkaan keltaista ja sen näkösyvyys oli vuonna 1977 1,9 metriä. Sen laskuoja Rihma kraavi lähtee järven pohjoispäästä ja se yhtyy Ahja jõgeen 700 metriä järvestä. Järven valuma-alueen laajuus on 1,7 neliökilometriä.

Järvi on luodattu ja sen keskisyvyys on 4,2 metriä ja suurin syvyys 10 metriä, joka sijaitsee järven kaakkoispäässä. Järven laskennalliseksi tilavuudeksi voidaan määrittää 0,00054 kuutiokilometriä eli 0,54 miljoonaa kuutiometriä. Järven rantaviivan pituus on 1,7 kilometriä ja se on peltomaata ja metsää vuorotellen. Järven rannat ovat yleensä mutaa, mutta itäpuolella rannat ovat soraa. Kiidjärven kylän asutusta on järven lähiympäristössä ja harjulla sijaitsee pieni teollisuusalue. Järven yleinen uimaranta sijaitsee kaakkoisrannan puistossa Keljomäellä Kiidjärven kartanon vieressä. Ranta ei ole luontainen vaan se on rakennettu rantaan.

Järven luokittelu ja ekologia
-----------------------------

Järvi on Vesipolitiikan puitedirektiivin (VPD) (vir. *Veepoliitika Raamdirektiivi, (VRD)*) luokituksen (VRD 5) mukaan veden kovuuden osalta pehmeävetinen järvi, jonka vedenväri on kirkas (vir. *pehme- ja heledaveeline järv*).

Järvi luokitellaan limnologisesti samanaikaisesti sekä pehemeävetiseksi järveksi että eutrofiseksi järveksi (vir. *pehmeveeline miksotroofne tai pehmeveeline segatoiteline*, PE). Silloin veden kalkkipitoisuus on vähäinen, mutta järvi on rehevöitynyt.

Luontoarvoja
------------

Järvessä on ollut runsaasti kalaa, mutta 1970-luvulla toistunut happikato on vähentänyt niiden määrää. Järvessä elää yleisesti särki, ahven, hauki, sorva, allikkosalakka ja ruutana. Harvinaisempia ovat kiiski, lahna, suutari, törö, ankerias ja piikkinuoliaisiin kuuluva pikkukala (Misgurnus fossilis). Järveltä on tavattu harvinainen hoikkasinikorento.

Lähteet
-------

1. ↑  *Estonian Environmental Register*View and modify data on Wikidata. Tieto on haettu Wikidatasta.
2. 1 2 3 4 5 6  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 17.3.2017). (viroksi) (Arkistoitu – Internet Archive)
3. 1 2 3  Keskkonnaregister: Kiidjärv (vee2110700) *Keskonnainfo*. Tallinna, Viro:  Keskkonnaministeerium. Viitattu 17.3.2017. (viroksi)
4. 1 2 3  Kalakoht: Kiidjärv (Arkistoitu – Internet Archive)(viroksi), viitattu 31.3.2017
5. ↑  Laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
**Norichika Tsukamoto** (jap. 塚本徳臣, s. 4. helmikuuta 1974 Isahaya, Nagasakin prefektuuri) on japanilainen karateka. Hän on Kyokushinin kolminkertainen WKO-liiton maailmanmestari, joista Tsukamoto voitti World Openin kahdesti. Tsukamoto voitti myös Japanin mestaruuden seitsemän kertaa.

Kilpaura
--------

Tsukamoto kilpaili uransa alkuvaiheessa IKO-liitossa, jossa hän onnistui parhaimmillaan sijoittumaan neljänneksi Japanin mestaruuskilpailuissa. Tsukamoto hävisi ensin raskaansarjan pronssiottelun Nicholas Pettasille ja sijoittui sen jälkeen avoimessa sarjassa kuudenneksi. Liiton hajottua 1994 jälkeen Tsukamoto siirtyi WKO-liittoon.

Tsukamoto saavutti heti uudessa liitossa Japanin mestaruuden 1996, voitettuaan loppuottelussa Kunihiro Suzukin.

Tsukamoto saavutti uransa toisen maailmanmestaruuden 1997 WKO-liiton ensimmäisissä painoluokallisissa maailmanmestaruuskilpailuissa. Hän voitti loppuottelussa Toru Okamoton. Tsukamoto voitti samana vuonna myös Japanin mestaruuden toisen kerran peräkkäin. Hän voitti loppuottelussa toistamiseen Kunihiro Suzukin.

Tsukamoto oli voittaa jo kolmannen kerran Japanin mestaruuden 2000, mutta hänet hylättiin turnauksen jälkeen.

Tsukamoto eteni sittemmin 2002 Japanin mestaruuskilpailuissa loppuotteluun, jossa hän kohtasi neljännen kerran jo Kunihiro Suzukin. Tsukamoto tällä kertaa hävisi mestaruuden ja sai hopeaa.

Hän jäi poikkeuksellisesti 2004 Japanin mestaruuskilpailuissa kuudenneksi.

Kesäkuussa 2005 Tsukamoto eteni raskaansarjan MM-kilpailuissa pronssiotteluun, jonka hän hävisi Kunihiro Suzukille.

Tsukamoto selvitti tiensä uudelleen Japanin mestaruuskilpailujen loppuotteluun 2006. Tällä kertaa hän voitti Takayuki Tsukakoshin.

Kesäkuussa 2009 hän oli mukana Pietarin MM-kilpailuissa, jossa Tsukamoto eteni toista kertaa urallaan raskaansarjan loppuotteluun. Tällä kertaa hän hävisi mestaruuden Valeri Dimitroville. Tsukamoto sen sijaan saavutti uransa kuudennen Japanin mestaruuden, voitettuaan loppuottelussa Shigeru Oyakin.

Tsukamoto saavutti uransa seitsemännen Japanin mestaruuden 2010. Hän voitti loppuottelussa Tsutomu Murayaman.

Lähteet
-------

1. ↑  Japan Full-Contact Karate Organisation - JFKO *kyokushinresults.com* Viitattu 21.2.2021 (englanniksi)
2. 1 2 3 4 5 6 7 8 9  All Japan Tournament - WKO *kyokushinresults.com* Viitattu 21.12.2021 (englanniksi)
3. 1 2 3  World Cup IKO 2 *kyokushinresults.com* Viitattu 21.12.2021 (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* ISNI
* VIAF
* WorldCat

 |

 |
**Makeleta Stephan** (o.s. **Piukala**; s. 23. toukokuuta 1978 Haʻateiho, Tongatapu, Tonga) on tongalainen maastohiihtäjä.

Ura
---

Stephan kokeili ensimmäisen kerran maastohiihtoa vuoden 2015 tammikuussa. Ennen hiihtouraa Stephan oli kilpaillut muissa kestävyyslajeissa, kuten maratonilla. Tongan liitto lähestyi häntä vuonna 2014, koska se halusi lisätä urheilijoiden määrää lumilajeissa. Hiihtoliitto pyrki saamaan hiihtäjän Pyeongchangin olympiakisoihin, minkä seurauksena liiton edustaja alkoi etsiä sopivaa kandidaattia Euroopasta.

Stephan kilpaili historian ensimmäisenä tongalais- ja polynesialaisnaisena hiihdon MM-kilpailuissa Falunissa vuonna 2015. Hän osallistui vain perinteisen hiihtotavan sprintin karsintaan, jossa hän oli 93:s eli viimeinen jääden karsinnoissa ensimmäiseksi sijoittuneelle, Puolan Justyna Kowalczykille seitsemän ja puoli minuuttia.

### MM-kilpailut 2017

Kesäisin rullasuksien avulla valmistautunut Stephan kaatui vuoden 2016 elokuussa. Kaatumisesta seurasi muutamia murtumia hänen jalkaansa, ja hän joutui pidättäytymään harjoittelusta kymmenen viikon ajaksi.

Vuoden 2017 MM-kilpailuissa Stephan osallistui vapaan hiihtotavan sprintin karsintoihin Lahdessa. Hän pääsi 1,4 kilometrin matkalla nopeampaan aikaan kuin Falunissa. Hän ei jäänyt enää karsinnan viimeiseksi, ja eroa kärkisijaan jäi kolme minuuttia. Loppuajaksi tuli 6.18,43. Stephan olisi halunnut osallistua jo ensimmäisen kisapäivän karsintaan, mutta myöhästyi ilmoittautumisesta, eikä siten päässyt vielä kilpailemaan.

Yksityiselämä
-------------

Stephan on työskennellyt catering-alalla.*lähde?* Helmikuussa 2017 hän ilmoitti työskentelevänsä osan vuodesta ravintolassa, keskittyen talvisin ainoastaan hiihtoon. Ennen Falunin MM-kilpailuja Stephan jätti työnsä pystyäkseen keskittymään harjoitteluun täysipäiväisesti.

Stephan muutti Saksaan vuonna 2001. Hänen isänsä menehtyi noin viikko ennen Lahden MM-kilpailuja vuonna 2017.

Lähteet
-------

1. ↑  Makeleta Stephan Kansainvälinen hiihtoliitto (FIS).  (englanniksi)
2. 1 2 3  Parkkinen, Jaakko: Tongalainen MM-sprintteri lähtee ensi kertaa kisaladulle - "Haluan pysyä pystyssä" *yle.fi*.  18.2.2015. Yleisradio Oy. Viitattu 24.2.2017.
3. 1 2 3 4 5 6 7  Karttunen, Anu: Ei mikään vitsi tai markkinointitemppu – kuinka tongalaisesta tuli ihan oikea hiihtäjä *yle.fi*.  24.2.2015. Yleisradio Oy. Viitattu 24.2.2017.
4. ↑  Karttunen, Anu: MM-hiihtojen avausmatkalla järkyttävä tasoero - katso tongalaisen tuskainen taival *yle.fi*.  19.2.2015. Yleisradio Oy.  "Hän jäi 1,4 kilometrin matkalla karsinnan ykkösnaisesta, Puolan Justyna Kowalczykistä peräti 7 ja puoli minuuttia ja oli karsinnan viimeinen." Viitattu 24.2.2017.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Robert Motherwell** (24. tammikuuta 1915 – 16. heinäkuuta 1991) oli yhdysvaltalainen taidemaalari. Hän sai vaikutteita abstraktista ekspressionismista ja liitti siihen kollaasitekniikkaa. Hänen vaimonsa oli taiteilija Helen Frankenthaler. Motherwell piti taiteen keskeisenä sisältönä eettisiä arvoja.

Motherwell opiskeli kuvataidetta, mutta 21-vuotiaana hän suuntautui Stanfordin yliopistossa filosofiaan. Varsin pian hän kuitenkin palasi taiteen pariin erityisesti Columbian yliopiston piirissä vuodesta 1937. Hän piti yhteyttä eurooppalaisiin surrealisteihin ja pyrki siirtämään omasta alitajunnastaan kumpuavat kuvat suoraan kankaalle. Vuoden 1940 matka Meksikoon muutti kuitenkin hänen suuntautumisensa ekspressionismiin. Hän sai vaikutteita Mark Rothkon ja Jackson Pollockin taiteesta. Kollaasin hän liitti ilmaisutapaansa vuonna 1943. Motherwellin päätyö on vuonna 1947 valmistunut *Spanish Elegies*.

Lähteet
-------

1. ↑
2. ↑  Seppo Zetterberg (toim. suomalainen laitos): *Muutosten vuosisata 6*, s. 272. Alkuteos: *Power, Wealth & Powerty, The Family, Science, The Arts, Passing Parade*. WSOY, 1995. ISBN 951-0-18423-3.


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* South Australia
* Museum of Modern Art
* National Gallery of Canada
* Victoria
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
**Dietyyliaminorikkitrifluoridi** eli **DAST** (C4H10F3NS) on orgaaninen yhdiste. Yhdistettä käytetään pääasiallisesti orgaanisessa synteesissä fluoraavana reagenssina. Dietyyliaminorikkitrifluoridi on väritöntä tai kellertävää nestettä.

Valmistus ja käyttö
-------------------

Dietyyliaminorikkitrifluoridin kehittivät DuPontin tutkijat 1970-luvun puolivälissä. Yhdistettä valmistetaan dietyyliaminotrimetyylisilaanin ja rikkitetrafluoridin välisellä reaktiolla.

Dietyyliaminorikkifluoridia käytetään fluoraavana reagenssina. Se reagoi huoneenlämpötilassa alkoholien kanssa muodostaen alkyylifluorideja. Tätä reaktiota käytetään hyväksi valmistettaessa fluorisokereita. Fluorisokereita voidaan valmistaa dietyyliaminorikkitrifluoridin avulla fenyylitiosokereista. Reaktiossa voidaan käyttää myös dietyyliaminorikkitrifluoridin ja N-bromisukkinimidin seosta. Yhdiste reagoi myös aldehydien ja ketonien kanssa muodostaen difluorideja. Aldehydit reagoivat huoneenlämpötilassa, mutta ketonit vaativat lämmitystä. Dietyyliaminorikkitrifluoridi reagoi myös karboksyylihappojen kanssa, jolloin tuotteina muodostuu happofluorideja eli asyylifluorideja.

Lähteet
-------

1. ↑  Diethylaminosulfur trifluoride – Substance summary NCBI. Viitattu 5.9.2012.
2. 1 2  Ira V. Gardiner: *Fluorine Chemistry Research Advances*, s. 9. Nova Publishers, 2007. ISBN 978-1600217302. Kirja Googlen teoshaussa (viitattu 5.9.2012). (englanniksi)
3. 1 2  Tamejiro Hiyama: *Organofluorine Compounds: Chemistry and Applications*, s. 44–46. Springer, 2000. ISBN 978-3-540-66689-9. Kirja Googlen teoshaussa (viitattu 5.9.2012). (englanniksi)
4. ↑  Ari M. P. Koskinen: *Asymmetric Synthesis of Natural Products*, s. 129. 2. painos. John Wiley & Sons, 2012. ISBN 978-1-1199-7668-4. Kirja Googlen teoshaussa (viitattu 5.9.2012). (englanniksi)

Aiheesta muualla
----------------

* Dietyyliaminorikkitrifluoridin käyttöturvallisuustiedote, Sigma Aldrich, viitattu 18.1.2015.
Bardsey IslandSaari mantereelta nähtynä.

|  |  |
| --- | --- |
| Muut nimet | 
Ynys Enlli |
| Sijainti | 
GwyneddWalesYhdistynyt kuningaskunta |
| Vesialue | 
IrlanninmeriView and modify data on Wikidata  |
| Pinta-ala | 
1,8 km² |

Väestö| Asukasluku | 
4 |
| Luokitus | 
Site of Special Scientific Interest (käännä suomeksi)View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Bardsey Island** (kymriksi *Ynys Enlli*) on saari Walesin rannikolla, Yhdistyneessä kuningaskunnassa. Saari oli keskiajalla pyhiinvaeltajien määränpää. Nykyisin saarella on 4 vakituista asukasta ja se on osa luonnonsuojelualuetta.

Maantiede
---------

Saari on pinta-alaltaan 1,8 km² ja se sijaitsee Llŷnin niemimaan kärjessä Gwyneddin kreivikunnassa Walesissa. Matkaa mantereelle saarelta on noin 3 kilometriä. Saari on useiden muiden Britannian saarten tapaan luonnonpuisto. Sillä on tavattu 310 eri lintulajia, joihin lukeutuvat esimerkiksi ruokki, pikkuliitäjä, riskilä ja lunni. Saarella on myös noin 200 harmaahyljettä.

Historia
--------

Saaren vanhan luostarin kivitorni.
Ensimmäiset merkit ihmisasutuksesta saarella ovat ajalta 7 500 vuotta eaa. ja saarelta tunnetaan 45 esihistoriallista löydöspaikkaa. Legendan mukaan saari oli pyhä kelttiläisille druideille ja myöhemmin saaresta tuli merkittävä kristinuskon keskus. 1100-luvulta peräisin oleva Llandaffin kirja kertoo 500 vuotta walesilaisen Llandaffin hiippakunnan historiaa ja mainitsee Bardseytä kutsutun "Britannian Roomaksi" ja kolmen saarelle tehdyn matkan uskottiin vastaavan pyhiinvaellusta Roomaan. Llandaffin kirja mainitsee myös, että saarelle on haudattu 20 000 tunnustajaa ja pyhimystä. Hautoja on sittemmin löydetty kaivauksissa, joista ainoa suurempimuotoinen järjestettiin 1990-luvulla saaren kappelin eteläpuolella. Tuolloin löydettiin 25 keskiaikaista hautaa. 500-luvulla saarella on ollut luostari ja 1200-luvulla rakennettiin apottiluostari, mutta kumpikaan ei ole säilynyt nykypäivään. Osa apottiluostarin kivitornia on kuitenkin edelleen pystyssä. Luostarien munkit lähtivät saarelta, kun luostarijärjestelmä lakkautettiin vuonna 1536.

Bardseytä asutettiin vielä munkkien lähdön jälkeen, mutta sen asukasluku on tippunut huipustaan. 1800-luvulla saaren asukkaiden pääelinkeinoja olivat hummerien, rapujen ja osterien pyynti ja saarella oli noin 140 asukasta. Vuonna 1931 saarella oli enää 54 asukasta ja saaren viimeinen koulu suljettiin 1950-luvulla. Vuonna 1979 saaren osti Bardsey Island Trust, jonka tarkoitus on säilyttää Bardsey elävänä yhteisönä. Nykyisin saarella on neljä vakituista asukasta ja kesäisin asukasluku nousee noin kahdeksaankymmeneen. Saarella on yksi 300:n lampaan maatila.

Lähteet
-------

1. ↑  Bardsey Island *britannica.com*. Encyclopædia Britannica. Viitattu 26.8.2017. (englanniksi)
2. 1 2 3  Amanda Ruggeri: The tiny island of 20,000 graves *BBC Travel*. BBC. Viitattu 26.8.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bardsey Island**.
* Bardsey Island Trust (kymriksi, englanniksi)
**NACAC** eli **Pohjois-Amerikan, Keski-Amerikan ja Karibian yleisurheiluliitto** (*North American, Central American and Caribbean Athletic Association*) on Pohjois-Amerikan, Keski-Amerikan ja Karibian alueen yleisurheilun kattojärjestö. NACAC toimii kansainvälisen yleisurheiluliiton WA:n (ent. IAAF) alueellisena liittona. Alueellisia liittoja on yhteensä kuusi. NACAC koostuu kansallisista yleisurheiluliitoista, jotka ovat WA:n jäseniä. Ainoastaan WA:n hyväksymät liitot voivat liittyä NACAC:n jäseniksi. Tällä hetkellä NACAC:iin kuuluu 31 kansallista liittoa. NACAC:n päämaja sijaitsee Bahamalla ja sen presidenttinä toimii bahamalainen Mike Sands.

NACAC järjestää alueellisia mestaruuskilpailuja.

Historia
--------

NACAC perustettiin 10. joulukuuta 1988 San Juanissa Puerto Ricossa. IAAF ratifioi peruskirjan vuonna 1989. NACAC on nuorin IAAF:n kuudesta alueellisesta liitosta.

Lähteet
-------

1. ↑  Coe inaugurates new NACAC headquarters in Nassau *www.worldathletics.org*.  15.1.2020. Viitattu 17.1.2020. (englanniksi)

Aiheesta muualla
----------------

* Virallinen sivu
**Eibsee** on järvi eteläisessä Saksassa Baijerin osavaltiossa. Se sijaitsee noin 11 kilometriä Garmisch-Partenkirchenistä lounaaseen Zugspitze-vuoren juurella.

Eibseen vesi on kirkasta ja smaragdinvihreää, ja sen sanotaan olevan yksi Baijerin Alppien kauneimmista järvistä. Järvi on suosittu matkailukohde. Järven ympäri kulkee helppokulkuinen, mutta paljon korkeuseroja sisältävä 7,5 kilometriä pitkä vaelluspolku. Eibseen itärannalla on hotelli.

Liikenne
--------

Hotellin lähettyviltä lähtee Eibsee-Seilbahn -köysirata Zugspitzen huipulle. Köysirata-aseman vieressä on Bayerische Zugspitzbahn hammasrata-asema, mistä pääsee myös Zugspitzen huipulle sekä Garmisch-Partenkircheniin. Garmisch-Partenkirchenistä pääsee järvelle myös linja-autolla.

Lähteet
-------

1. 1 2 3  www.eibsee.de
2. ↑  Juntto, Anssi: Alpeilla silmä lepää, mutta sydän huhkii.  *Aamulehti*, 22.10.2017, s. B36-B37.

Aiheesta muualla
----------------

* Kuvia tai muita tiedostoja aiheesta **Eibsee** Wikimedia Commonsissa
Islas ChafarinasIslas Chafarinas.

|  |  |
| --- | --- |
| Sijainti | 
35°11′N, 2°26′WEspanja |
| Vesialue | 
VälimeriView and modify data on Wikidata  |
| Korkein kohta | 
137 mView and modify data on Wikidata  |
| Pinta-ala | 
0,525 km² |
| Suojelualue | 
Islas Chafarinas (d)View and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Islas Chafarinas** on kolmen Espanjalle kuuluvan kalliosaaren muodostama ryhmä Välimeressä, Marokon rannikolla. Islas Chafarinas on yksi Espanjan viidestä territoriosta Marokon rannikolla (Plazas de soberanía). Saaret sijaitsevat 11 kilometriä Moulouya-joen suulta luoteeseen, 48 kilometriä Melillasta itään ja 3,5 kilometrin päässä mantereella sijaitsevasta Ra'su l-Ma'n kaupungista. Saaret ovat nimeltään Isla del Congreso, Isla de Isabel II ja Isla del Rey, joista ensin mainittu on 190 miehen varuskunnan miehittämä. Lisäksi siellä on majakka. Muut saaret ovat asumattomia.

Maantiede
---------

Saariryhmän saarten pinta-alat ovat:

* Isla del Congreso: 25,6 hehtaaria
* Isla de Isabel II: 15,3 hehtaaria
* Isla del Rey: 11,6 hehtaaria

Yhteensä 0,525 km².

Historia
--------

Islas Chafarinas
200-luvun roomalaisessa *Itinerarium Antonini Augusti* -tiekirjassa mainitaan *tres insulae* ("kolme saarta"), jotka mahdollisesti ovat Islas Chafarinas. Islas Chafarinas on ollut Espanjan alaisuudessa vuodesta 1847. Vuonna 1900 saarilla asui 426 ihmistä ja vuonna 1910 736 ihmistä ja nykyään saaret ovat asumattomia varuskuntaa lukuun ottamatta.

Isla de Isabel II

Lähteet
-------

1. 1 2 3 4 5 6  Chafarinas Islands Encyclopædia Britannica. Viitattu 27.9.2008. (englanniksi)
2. ↑  Lighthouses of Ceuta and Melilla Russ Rowlett ja University of North Carolina at Chapel Hill.  Arkistoitu 15.9.2008. Viitattu 27.9.2008. (englanniksi)

Aiheesta muualla
----------------

* Kuvia tai muita tiedostoja aiheesta **Islas Chafarinas** Wikimedia Commonsissa

* Revistaiberica.com: Islas Chafarinas (espanjaksi)

EspanjaEspanjan alueet Pohjois-Afrikassa

* Ceuta
* Islas Chafarinas
* Melilla
* Peñón de Alhucemas
* Peñón de Vélez de la Gomera
Konstantin von Tischendorf noin vuonna 1870.
**Lobegott Friedrich Konstantin von Tischendorf** (1815–1874) oli saksalainen käsikirjoituksiin erikoistunut raamatuntutkija. Tischendorf on löytänyt ja julkaissut enemmän Raamatun käsikirjoituksia kuin kukaan toinen tutkija. Hänen merkittävimpiin löytöihinsä kuuluu mahdollisesti vanhimman tunnetun Raamatun käsikirjoituksen Codex Sinaiticusin löytäminen Siinailta Pyhän Katariinan luostarista. Lisäksi hän löysi toisen merkittävän Raamatun käsikirjoituksen Codex Ephraemin tekstin sen päälle kirjoitettujen Efraim Syyrialaisen tekstien alta. Niiden lisäksi Tischendorf julkaisi kymmeniä muitakin käsikirjoituksia sekä käsikirjoitusten pohjalta tekemiään editioita Septuagintasta ja Uudesta testamentista. Näistä erityisesti kriittinen kahdeksas editio (*Editio Octava Critica Major*) on edelleen yksi täydellisimmistä koko Uuden Testamentin käsittävistä tekstikriittisistä versioista. Editio Octava Critica Major omalta osaltaan lopulta johti Raamatun tutkijoiden luopumiseen Textus Receptusin käytöstä.

Lähteet
-------

1. ↑  Jobes, Karen H. & Slva, Moisés: *Invitation to the Septuagint*. Luku 11, Our Predecessors, Septuagint Scholars of a Previous Generation - Friedrich Constantin von Tischendorf (1815–74). Baker Academic, 2015. ISBN 1493400045. Google Books. (englanniksi)
2. ↑  Waltz, Robert B.: *The Encyclopedia of New Testament Textual Criticism*, s. 240,1491,1492. Last Preliminary Version. Waltz, Robert B.. Google Books. (englanniksi)
3. ↑  Aland, Kurt & Aland, Barbara: *The Text of The New Testament*, s. 19. Eerdmans. ISBN 9780802840981. (englanniksi)

Aiheesta muualla
----------------

* Constantin von Tischendorf: The Discovery of the Sinaitic Manuscript

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Kreikka
* Alankomaat
* Puola
	+ 2
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* RISM
* SNAC
* IdRef

 |

 |
Bardolino-viinien tuotantoalue sijaitsee Gardajärven kaakkoispuolella.
**Bardolino-viinit** ovat italialaisia viinejä, joita tuotetaan Bardolinon kaupungin seudulla Gardajärven kaakkoispuolella Venetossa Koillis-Italiassa. Classico-viinien tuotantoalue käsittää Affin, Bardolinon, Cavaionin, Costermanon, Gardan ja Lazisen kunnat. Viinit valmistetaan pääosin Corvina- ja Corvinone-rypäleistä.

Bardolino-viiniluokat
---------------------

Laatuluokiteltuja ja nimisuojattuja Bardolino-viinityyppejä ovat Bardolino DOC- ja Bardolino Superiore DOCG -viinit. 

Laatuluokan *Bardolino DOC* -viinit ovat punaviinejä (Rosso tai Novello), roseeviinejä (Chiaretto) tai kuohuviinejä (Chiaretto Spumante). Niitä tuotetaan vuosittain noin 20 miljoonaa litraa (vuonna 2014).

*Bardolino Superiore DOCG* on punaviiniä, joka varastoidaan vähintään yksi vuosi ennen myyntiä. Viiniä tuotetaan vain 0,2 miljoonaa litraa vuodessa (vuonna 2014).

Lähteet
-------

1. ↑  Bardolino DOC (Viinin perustietoja)  2.9.2013. Italian Wine Central. Viitattu 27.8.2017. (englanniksi)
2. ↑  Bardolino Superiore DOCG (Viinin perustietoja)  7.3.2014. Italian Wine Central. Viitattu 27.8.2017. (englanniksi)
Barentsin alue.
**Barentsin alue** käsittää maa-alueet Barentsinmeren ympärillä ja pohjoiskalotissa. Nimi otettiin käyttöön poliittisista syistä kansainvälisen yhteistyön vakiinnuttamiseksi Neuvostoliiton hajoamisen jälkeen. Alue ulottuu lännestä Norjan Nordlandista itään Novaja Zemljaan ja Uralvuoristoon ja etelään Pohjanlahteen sekä suuriin järviin Laatokkaan ja Äänisjärven. Alueella asuu kuusi miljoonaa ihmistä levittäytyneenä 1,75 miljoonan km²:n alueelle. Väestöstä kolme neljäsosaa asuu Venäjällä, ja saman verran pinta-alasta on Venäjällä.

Hankkeeseen kuuluu Barentsintie Norjan Bodøstä Ruotsin Haaparannan ja Suomen Tornion kautta Venäjälle Kuolan niemimaalle Murmanskiin.

Alueellinen yhteistyö, *Barentsin yhteistyö*, aloitettiin virallisesti 11. tammikuuta 1993 Norjan aloitteesta ulkoministeri Thorvald Stoltenbergin kaudella. Yhteistyöhön kuuluu kaksi pääorganisaatiota, Barentsin neuvosto (*Barents Euro-Arctic Council*, BEAC) joka on Suomen, Norjan, Venäjän ja Ruotsin hallitusten välinen yhteistyöelin, sekä Barentsin aluekomitea (*Barents Regional Committee*, BRC) joka koordinoi yhteistyötä alueneuvoston kokousten välillä.

Yhteistyötä vetävät neljä maata vuorotellen. Norjan osallistumista koordinoi Barentsin sihteeristö Kirkniemessä Finnmarkin läänissä. Ruotsin ja Suomen osallistumista hallinnoivat Ruotsissa lääninhallitukset Uumajassa Västerbottenin läänissä ja Luulajassa Norrbottenin läänissä sekä Suomen puolella maakuntaliitot Lapin maakunnassa Rovaniemellä Pohjois-Pohjanmaalla Oulussa ja Kainuussa Kajaanissa.

Katso myös
----------

* Arktinen neuvosto
* Lappi (*Sápmi*)

Lähteet
-------

1. ↑  Alueen kartta (Arkistoitu – Internet Archive), Barentsinfo.org, viitattu 18.9.2011
2. ↑  Barents, Kainuun maakunta-kuntayhtymän sivulla (Arkistoitu – Internet Archive), viitattu 18.9.2011

Aiheesta muualla
----------------

* Barents yhteinen tietoportaali
* Barents Euro-Arctic Council (BEAC) ja Barents Regional Council (BRC)
* EU:n pohjoinen ulottuvuus
**NAIRU** on taloustieteessä englanninkielinen lyhenne (engl. *non-accelerating inflation rate of unemployment*), jolla tarkoitetaan makrotalouden teoriaa siitä, kuinka voidaan saavuttaa alhainen työttömyysaste inflaatiota kiihdyttämättä.

NAIRU-teorian muodostaminen alkoi, kun vuonna 1958 esitettiin, että työttömyydellä ja inflaatiolla on käänteinen suhde. Tätä ajatusta kutsutaan Phillipsin käyräksi. NAIRU-teorian kannattajien mukaan mukaan työttömyys ei pitkällä aikavälillä riipu inflaatiosta, joten Phillipsin käyrä ei kuvaisi todellisuutta. NAIRU liittyy läheisesti Milton Friedmanin luomaan käsitteeseen luonnollinen työttömyysaste.

NAIRU-konseptin kannattajat määrittelivät uudelleen käsitteen täystyöllisyys tarkoittamaan NAIRU-tasoista työttömyyttä, sillä he katsovat, että täystyöllisyyttä ei voi saavuttaa vahingoittamatta kansantaloutta. Aikaisemmin täystyöllisyys merkitsi, että avoimia työpaikkoja on vähintään yhtä paljon kuin työttömiä työnhakijoita. Nykyään viranomaiset pyrkivät NAIRU-konseptin mukaisesti inflaation hillintään ja tarvittaessa jarruttavat kansantalouden ylikuumenemista. Tämä on yksi selitys sille, miksi NAIRU-konseptia noudattavalla politiikalla ei ole enää saavutettu niin alhaisia työttömyysasteita kuin toisen maailmansodan jälkeisen talousbuumin aikana. Tällaisella talouspolitiikalla ei enää saavuteta niin alhaisia työttömyysasteita kuin oli mahdollista saavuttaa silloin, kun inflaation annettiin kasvaa vapaasti.

NAIRU-teorian mukaan työttömyyttä voidaan vähentää vain tekemällä rakenteellisia uudistuksia: näillä tarkoitetaan esimerkiksi työttömyysturvan heikentämistä, jotta ihmisillä olisi enemmän kannustimia hakeutua työhön ja ammattiliittojen vallan rajoittamista, jotta niiden toiminta ei häiritsisi työmarkkinoiden luonnollista toimintaa.

NAIRU on teoria, jonka avulla pyritään selittämään stagflaation syntymistä. Sen mukaan Phillipsin käyrän voi sanoa olevan lyhyen aikavälin kuvaaja, kun taas NAIRU kuvaa pitkän aikavälin tasapainoa. Siis työllisyyttä ei NAIRU-teorian mukaan voida pitkällä aikavälillä tasapainossa kasvattaa ilman, että inflaatio kiihtyisi samanaikaisesti. Tämä ei kuitenkaan sulje pois finanssipolitiikan vaikutuksia lyhyellä ja keskipitkällä aikavälillä (sopeutumisjakso uuteen tasapainoon).

Lähteet
-------

1. 1 2  William Mitchell, J. Muysken: *Full employment abandoned: shifting sands and policy failures*, s. 81-82. Edward Elgar. ISBN 1-85898-507-2. Teoksen verkkoversio.

Aiheesta muualla
----------------

* Cutting unemployment benefits will not decrease unemployment
* 
* Paul Krugman: Potential mistakes in European Commission's NAIRU estimates
NAFTAn allekirjoittamisseremonia
**Pohjois-Amerikan vapaakauppasopimus** eli **NAFTA** (engl. *North American Free Trade Agreement*, esp. *Tratado de Libre Comercio de América del Norte*, ransk. *Accord de libre-échange nord-américain*) oli Kanadan, Meksikon ja Yhdysvaltain välinen vapaakauppasopimus ja se oli voimassa 1.1.1994-30.6.2020. Sopimus oli Euroopan unionin sisämarkkinoiden kanssa pisimmälle kaupankäyntiä vapauttava sopimus koko maailmassa.

Vapaakauppasopimuksen korvaajaksi neuvoteltiin Yhdysvaltain, Meksikon ja Kanadan sopimus eli USMCA (engl. *United States–Mexico–Canada Agreement*).

Kritiikki
---------

Voimaan astuttuaan sopimus herätti paljon vastarintaa muun muassa alkuperäiskansojen ja ympäristöaktivistien sekä -järjestöjen keskuudessa, ja Meksikossa zapatistit nousivat välittömästi kapinaan.

Sopimusta on kritisoitu laajasti ympäri maailmaa. Muun muassa kanadalainen globalisaatiokriitikko Naomi Klein on arvostellut sopimusta erityisesti ihmisoikeuksien polkemisesta sekä köyhien ja rikkaiden välisten varallisuuserojen kasvattamisesta. Yhdysvaltalaisen Tuftsin yliopiston tekemän tutkimuksen mukaan Naftan ansiosta Meksikoon on syntynyt noin 700 000 uutta teollisuustyöpaikkaa samalla, kun noin kaksi miljoonaa maanviljelijää on jäänyt sopimuksen takia työttömiksi.

Lähteet
-------

1. ↑  Lyhenneluettelo: N Kotimaisten kielten keskus. Viitattu 29.10.2016.
2. ↑  Yhdysvaltain senaatti sinetöi Pohjois-Amerikan kauppasopimuksen – demokraatit ja republikaanit olivat lähes yksimielisiä *Yle Uutiset*. Viitattu 17.1.2020.
3. ↑  Klein, Naomi: *Vastarintaa ja vaihtoehtoja*, s. 88, 96. WSOY. ISBN: 951-0-27949-8.
4. ↑  NAFTA's Impact on Mexico (pdf) *sierraclub.org*.  Arkistoitu 31.12.2010. Viitattu 18.4.2011. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **NAFTA**.
* McBride, James & Sergie, Mohammed Aly: NAFTA's Economic Impact (Arkistoitu – Internet Archive) Council on Foreign Relations. 26.7.2016. (englanniksi)
Tim Kring San Diegon Comic-Conissa 2015.
**Richard Timothy "Tim" Kring** (s. 9. heinäkuuta 1957 El Doradon piirikunta, Kalifornia, Yhdysvallat) on yhdysvaltalainen käsikirjoittaja ja televisiotuottaja. Hän on luonut televisiosarjat *Tuntematon uhka* (*Strange World*), *Yli synkän virran* (*Crossing Jordan*), *Heroes* ja *Kosketus* (*Touch*). *Tuntematon uhka* päättyi nopeasti aloittamisensa jälkeen vuonna 1999, Mutta muut sarjat ovat jatkuneet useamman kauden verran. Kring valmistui USC:n elokuvataiteen laitokselta 1983.

Kring aloitti uransa käsikirjoittajana *Ritari Ässä* -televisiosarjan parissa. Muita varhaisia töitä olivat Jeph Loebin kanssa kirjoitettu jakso *Misfits of Science* -sarjaan sekä käsikirjoitus elokuvaan *Teen Wolf Too*.

Lähteet
-------

1. ↑  Notable Alumni University of Southern California School of Cinematic Arts.  Arkistoitu 23.5.2007.  (englanniksi)

Aiheesta muualla
----------------

* Tim Kring Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
**Baressa** (sardiksi *Arèssa*) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 651 asukasta (vuonna 2016) ja sen pinta-ala on 12,51 neliökilometriä. Se sijaitsee 165 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Baressa** Wikimedia Commonsissa

Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
**Valklampi** on noin viiden ja puolen hehtaarin laajuinen järvi luoteisessa Espoossa lähellä Vihdin rajaa. Virallisen kaupunginosajaon mukaan se sijaitsee Nuuksion kaupunginosassa. Nuuksion Pitkäjärvi sijaitsee Valklammen kaakkoispuolella, lännessä lähin järvi on Mustalampi ja luoteessa Haukkalampi. Valklammen ja Nuuksion Pitkäjärven välissä sijaitsee Saukonnoron luonnonsuojelualue.

Nuuksion Valklammen lisäksi Uudellamaalla on kolme Valklampi-nimistä vakavettä. Pinta-alaltaan suurin Valklampi sijaitsee Lohjan Nummen kylän länsipuolella, toiseksi suurin Valklampi sijaitsee Lohjanjärven läheisyydessä. Pienin Valklampi sijaitsee Vihdissä kolmisen kilometriä Nuuksion Valklammesta länsiluoteeseen.

Lähteet
-------

1. ↑  Paikannimihaku *Retkikartta.fi*. Metsähallitus. Viitattu 9.8.2019.
2. 1 2  Valklampi *Järviwiki*. SYKE. Viitattu 9.8.2019.
3. ↑  Valklampi Espoon karttapalvelussa
4. ↑  13.11 Saukonnoron luonnonsuojelualue, 13.12 Romvuoren jyrkänne ja vyörykeila *Espoo.eu*.  Arkistoitu 10.8.2019. Viitattu 9.8.2019.

Aiheesta muualla
----------------

* Nuuksion reitit